Dijaki na Gimnaziji Vič smo skupaj z Inštitutom Jožefa Štefana del evropskega projekta CITI-SENSE. Projekt temelji na vzpostavitvi mreže za merjenje kakovosti zraka in osveščanju prebivalstva o možnostih, kako bi lahko kvaliteto le-tega izboljšali. CITI-SENSE smo gimnazijci predstavili tudi na Mestni občini Ljubljana, kjer so nas povabili k sodelovanju v okviru projekta Ljubljana zelena prestolnica Evrope 2016. Da bi ljudi seznanili s temi dejstvi in jih pozvali k skrbi za kvalitetnejše ozračje, načrtujemo izvedbo različnih promocijskih aktivnosti in miniprojektov z namenom obveščanja in osveščanja prebivalstva.

Prva promocijska akcija ozaveščanja prebivalcev in obiskovalcev Ljubljane bo v soboto, 4. 4. 2015, ob 10. Uri. Dijaki Gimnazije Vič bomo v središču mesta mimoidočim delili informacijske kartice in posebej oblikovane domače slaščice na temo izboljšanja zraka, ki smo jih spekli s pomočjo šolskih kuharjev. Poudarek bo na informiranju o različnih onesnaževalcih in njihovih virih, ter ukrepih za izboljšanje stanja.

Spletna stran:

<http://vic.citi-sense.eu/>

<https://www.facebook.com/CitiSenseLjubljana>

Zapisal: Miha Kolarič, mentor